Այս օրերին, երբ բոլոր նախարարներն ազատվում են իրենց բազում խորհրդականներից, կրթության և գիտության նախարար Լևոն Մկրտչյանի հրամանով Նաիրա Հայրապետյանը ստանձնել է նախարարի խորհրդականի պաշտոնը: Ճիշտ է, ստանձնել է հասարակական հիմունքներով, բայց եթե ասեն, որ Մկրտչյանն այս պահին հրատապ կարգով խորհրդականի կարիք ուներ, հազիվ թե մոտ լինի իրականությանը: Պարզապես պետք է տեսնել, թե ում է նա բերել նախարարություն, և ամեն բան տեղը կընկնի, քանի որ Նաիրա Հայրապետյանի անունը գրեթե ոչ մեկին ոչինչ չի հուշում: Փոխարենը արձանագրելով այն փաստը, որ տիկինը ԱԺ պատգամավոր, «Ալյանս» կուսակցության նախագահ Տիգրան Ուրիխանյանի մայրն է և, հետևաբար, ԱԱԾ տնօրեն Գևորգի Կուտոյանի մորաքույրը, բոլոր հարցականները միանգամից ջնջվում են: